o
Derek Prince
Mitä Jumala yhä odottaa? Osa 3
Moskovassa otin esiin toisenkin esimerkin, sanan "vanhurskautettu",
mikä kuulostaa kovin teologiselta termiltä.
Ihmiset sanovat "olen uskon kautta vanhurskautettu",
mutta he eivät tiedä mitä se tarkoittaa.
Se merkitsee syyttömäksi julistamista, niin,
että ihminen katsotaan vanhurskaaksi ja
hänet vanhurskautetaan.
Otin esimerkin oikeudesta, jossa miestä syytettiin rikoksesta,
josta saa kuolemantuomion.
Hän istui salissa odottamassa tuomion julistusta.
Tuomari sanoi: "syytön".
Kerroin, että kun mies sen jälkeen tapasi vaimonsa,
hän tuskin sanoi, että olipa kiva kokous.
Sen sijaan hän sanoi:
"kulta, minun ei tarvitse kuolla. Olen vapaa".
Moniko teistä tulee tuollaisesta kokouksesta?
Tätä on vanhurskauttaminen.
Sinä olit syyllinen, se on totuus.
Mutta Jeesus otti syyllisyytesi päälleen.
Siksi tuomari julistaa sinulle: "syytön",
ei sen tähden, mitä sinä olet tehnyt vaan siksi, mitä Hän teki.
Vielä yksi kysymys: miten voimme puhdistautua?
tästä voisi puhua tuntikausia, mutta otan vain
yhden kohdan Raamatusta, 1 Piet 1:22.
1 Piet. 1:22
Pietari puhuu uskoville: "Kun te totuudelle kuuliaisina
olette puhdistautuneet elääksenne vilpittömässä
veljellisessä rakkaudessa, niin rakastakaa toisianne
uskollisesti ja kaikesta sydämestänne."
Miten puhdistaa sielumme? Noudattamalla totuutta,
ei vain tuntemalla totuus, vaan noudattamalla sitä.
Mitä seuraa totuuden noudattamisesta?
Uskollinen sydämestä tuleva rakkaus toisiamme kohtaan.
Paavali sanoi Timoteukselle:
"Kehotuksemme päämäärä on rakkaus,
joka tulee puhtaasta sydämestä, hyvästä omastatunnosta ja
vilpittömästä uskosta." Tajuammeko tämän?
Mihin me pyrimme? Miksi pidämme kokouksia?
Mikä tarkoitus saarnaamisella on?
Potkaisemmeko koskaan pallon maaliin?
Mitä tuumitte jalkapallojoukkueesta, joka ei pyri tekemään maalia?
En ymmärrä amerikkalaista jalkapalloa,
jossa juostaan kentän päästä päähän,
mutta koskaan ei yritetä tehdä maalia.
Se muistuttaa monia seurakuntia,
koska kehotuksen päämäärä on rakkaus.
Ellemme pääse päämäärään, emme ole saaneet maalia.
Sydämen puhdistuminen tulee totuuden noudattamisesta.
Ei vain totuuden tuntemisesta, vaan sen noudattamisesta.
Se johtaa vilpittömään veljesrakkauteen.
Johannes sanoi, että siitä me tiedämme siirtyneemme
kuolemasta elämään, koska rakastamme veljiämme.
Rakkaus todistaa, että sydän on puhdistunut.
Toinen ja viimeinen suositukseni,
jos sitä, mitä Jumala meiltä edellyttää,
jotta olisimme Hänen kansaansa,
voi suositukseksi sanoa,
on tehdä Jeesuksesta keskeinen elämässäsi.
Saarnasin Ilmestyskirjan seitsemästä ensimmäisestä luvusta
toissa sunnuntaina. Saarnatessani sain ilmestyksen:
Jeesuksen aseman Ilm 1:ssä. Johannes kuuli takaansa äänen,
joka oli kuin olisi torveen puhallettu ja hän kirjoittaa jakeessa 12:
"Käännyin nähdäkseni mikä ääni minulle puhui, ja näin seitsemän
kultajalkaista lamppua ja hahmon, joka oli ihmisen kaltainen."
Se oli Jeesus. Mitä olivat kultajalkaiset lamput?
Ne olivat seurakuntia. Missä Jeesus oli? Keskellä.
Se onkin ainoa paikka, jossa Hänen kuuluu olla.
Jatkamme 5. lukuun, jossa Johannes itkee,
koska kukaan ei voinut avata kirjakääröä, jossa oli
Jumalan lopunaikoja koskeva suunnitelma.
Eräs vanhimmista sanoi. "Älä itke". Luen jakeen 5:
"Yksi vanhimmista sanoi minulle: 'Älä itke. Juudan heimon Leijona,
Daavidin juuriverso, on saanut voiton!
Hän avaa kirjan ja murtaa kaikki seitsemän sinettiä'"
Muistutan, että Jeesus on Ilmestyskirjassakin
Juudan heimon Leijona. Sana juutalainen juontuu Juudasta.
Jeesus ei ollut juutalainen vain 33 vuotta
vaan Hänellä on juutalainen identiteetti ikuisesti.
On syytä olla tarkka suhtautumisessa juutalaisiin.
Johannes kääntyi nähdäkseen Leijonan ja
hän järkyttyi näkemästään. "Minä näin, että valtaistuimen
ja neljän olennon edessä vanhinten keskellä seisoi Karitsa.
Se oli kuin teurastettu."
Tässä ilmenee Jumalan voima.
Jumalan voima tulee täydelliseksi heikkoudessa.
Paavali sanoo, että Jumalan heikkous on ihmisiä voimakkaampi
ja Jumalan hulluus on ihmisiä viisaampi.
Jumalan heikkous ja Jumalan hulluus on risti.
Ristin kautta Jeesuksesta tuli Juudan heimon Leijona.
Toisin sanoen, jos taistelet oikeuksiesi puolesta, menetät ne,
jos luovut niistä, Jumala palauttaa ne sinulle.
Ennen kunniaa on nöyryys.
Fil 2 kuvaa Jeesuksen seitsemää askelta alaspäin, jotka
huipentuivat ristinkuolemaan. Seuraava jae kuuluu:
"sen tähden Jumala on korottanut Hänet yli kaiken".
Huomatkaa sanat "sen tähden". Miksi Jeesus korotettiin?
Koska Hän oli alentanut itsensä.
Jeesus itse sanoi. "Jokainen, joka itsensä korottaa, alennetaan,
mutta jokainen, joka itsensä alentaa, ylennetään".
Koska Jeesus alensi itsensä kaikkein alas,
Jumala korotti Hänet kaikkein ylös.
Ja Leijona on Karitsa, joka teurastettiin.
Hän seisoo kuitenkin lamppujen keskellä.
Hän on valtaistuimen ja kaiken muun keskellä.
On vain yksi paikka, johon Jeesus elämässäsi oikeutetusti kuuluu:
sen keskelle. Jos Hän ei ole keskellä, elämäsi ei ole tasapainossa.
Tunnen kehnosti tieteen historiaa, mutta sen tiedän, että
vuosisatoja ihmiset uskoivat auringon kiertävän maata,
sillä siltä se silmin näytti. Sitten taisi olla Kopernikus,
joka sanoi: "Asia ei ole niin kuin miltä se näyttää vaan
maa kiertää aurinkoa. Tähän asti olemme uskoneet väärin".
Näistä havainnoista kirkko oli vähällä surmata Kopernikuksen,
mikä on mielenkiintoista.
Kirkko ei ole koskaan suosinut uusia keksintöjä.
Otin tämän pieneksi esimerkiksi.
Nykyisin saarnataan paljon näin: "Jumala huolehtii tarpeistanne".
Jos olet sairas, Hän parantaa, jos köyhä, Hän järjestää rahaa jne.
Tämä on virhe, sillä se tuottaa itsekeskeisiä kristittyjä
ikään kuin Jumala olisi olemassa vain huolehtimassa tarpeistani.
On totta, että Jumala huolehtii tarpeistamme,
mutta noin esitettynä perspektiivi on väärä.
Me elämme antaaksemme kunnian Jumalalle.
Jumala ei kierrä meitä vaan me kierrämme Jumalaa.
Jos Jeesus ei ole keskellä elämääsi, olet epätasapainossa
etkä elä niiden suunnitelmien mukaan, joita Jumalalla on sinua varten.
Jos täällä on niitä, jotka eivät voi rehellisesti sanoa, että
"Jeesus on keskellä elämääni, elämäni kiertorata kulkee
Hänen ympärillään, ei kenenkään muun.
Jos tärkeintä elämässäsi on jokin muu
kuten mies, vaimo, lapset, työ ja raha-asiat eikä Jeesuksen.",
niin silloin olet epätasapainossa.
Todennäköisesti kuulut joukkoon, joita Paavali kuvaa
"säälittävimmiksi kaikista ihmisistä".
Olet kadottanut ikuisuusnäkysi.
Lopettelen vielä yhdellä kauniilla ajatuksella.
Ilm 5:9, vanhimmat lauloivat uutta laulua Karitsalle näin:
"Sinä olet arvollinen ottamaan kirjan ja avaamaan sen sinetit,
sillä Sinut on teurastettu, olet verelläsi ostanut Jumalalle
ihmisiä kaikista heimoista, kaikista kielistä, kansoista ja maista.
Olet tehnyt heistä kuningassuvun, meidän Jumalamme pappeja,
he tulevat hallitsemaan maan päällä."
Huomaa, että lunastettuja on kaikista heimoista, kielistä,
kansoista ja maista. Lunastettuja on siis oltava vähintään yksi
kaikista heimoista, kansoista, kielistä ja maista.
Tämä on yksi syy miksi kannatan vakaasti Wycliffe-kääntäjiä, koska
heidän tavoitteenaan on saada Raamattu kaikille kielille.
Vielä on kääntämättä noin 2000 kieltä, tiesittekö sen?
On vielä 2000 kieltä vailla Raamattua.
En työskentele kääntäjien kanssa, mutta tuen heitä,
koska he ottavat Jumalan vakavasti. Lunastettuja on ainakin yksi
jokaisesta heimosta, kielestä, kansasta ja maasta.
Mietin miten selittää kansan ja maan ero.
Otan mielenkiintoisen esimerkin, assyrialaiset.
He eivät asu siellä, missä Assyria on.
Sen alueen on ominut Saddam Hussein, joka ei sinne kuulu.
Assyrialaiset puhuvat arameaa,
ensimmäinen kieli, jolla Jeesus julisti.
Arameaa puhuttiin Israelissa Hänen aikanaan.
Assyrialaisia on kolme miljoonaa, mutta he eivät ole maa vaan kansa.
Vuoteen 1948 juutalaiset olivat kansa, mutta ei maa.
On siis oltava ainakin yksi edustaja kaikista kansoista,
maista, heimoista ja kielistä.
Nyt varmaan tiedätte mitä Jumala odottaa?
Hän odottaa omaa kansaansa, joka muodostuu joka ikisestä
heimosta, maasta, kansasta ja kielestä,
siihen asti kunnes tämä työ on saatettu päätökseen
huolimatta kaikesta pahuudesta ja kärsimyksestä,
sillä Jumala kokoaa kansan Pojalleen.
Koska Jeesus antoi henkensä kaikkien
miesten, naisten ja lasten puolesta, lunastettujen joukossa on oltava
ainakin yksi edustaja kaikkialta ihmiskuntaa.
Lopetan lukemalla Pietarin selityksen kysymykseeni:
"miksi Jumala on sietänyt maailman uskomatonta pahuutta vuosisatoja?"
Silloin tällöin öisin tiedostan pahuuden olemassaolon.
En minkään tietyn pahuuden
vaan pahuuden läsnäolon ja voiman yleensä.
Se pitää maailmaa voimakkaassa otteessaan.
Siksi maailma on sitä mitä se on.
Minulla on yksi neuvo, jota tarjoan myös teille.
Kun tajuan pahan läsnäolon, sanon:
"Kiitän Jumalaa, että olen Kristuksessa.
Olipa kyseessä mikä pahuus tahansa, minä olen Kristuksessa".
Joskus on ollut musertavaa nähdä kaikki paha,
mikä maailmassa on. Se ei vähene vaan lisääntyy.
Mitä Jumala oikein odottaa? Pietari sanoo näin: 2 Piet 3:9:
"Ei Herra vitkastele täyttäessään lupaustaan,
vaikka Hän joidenkin mielestä on myöhässä.
Päinvastoin: Hän on kärsivällinen teitä kohtaan,
koska ei halua kenenkään tuhoutuvan
vaan tahtoo, että kaikki kääntyisivät."
Mitä Jumala odottaa?
Hän odottaa valittuja, niitä jotka Hän on valinnut
joka heimosta, kansasta, kielestä ja maasta.
Hän ei anna lopun tulla ennen kuin ainakin yksi
näistä jokaisesta on koottu.
Jos tahdotte lopun tulevan, tiedättekö mitä on tehtävä?
Ryhtyä työhön tavoittamaan tavoittamattomat ja
opettamaan opettamattomat.
Se on paras keino poistaa maailman kärsimystä.
Jumala ei anna lopun tulla ennen kuin Hänellä on koossa
oma kansa Jeesusta varten, verellä lunastettu,
jokaisesta heimosta, kansasta, kielestä ja maasta.
Olen puhunut yleisestä ongelmasta,
mutta sen voi katsoa koskevan myös yksilöä.
Täällä joukossamme on joitakin,
jotka eivät elä niin kuin heidän pitäisi elää.
Olette koskeneet epäpyhiin asioihin ajatuksillanne ja
ehkä jopa teoillanne.
Ette voi rehellisesti sanoa, että Jeesus on elämäni keskipiste.
Olette panneet muita asioita Hänen edelleen.
Ruth ja minä rakastamme toisiamme kovasti,
työskentelemme jatkuvasti yhdessä, mutta
Ruth ei ole numero yksi elämässäni vaan Jeesus.
Enkä minä en ole numero yksi Ruthin elämässä, vaan Jeesus.
Tämä auttaa avioliittoamme, se ei mitenkään haittaa sitä.
Itsekeskeisyys hajottaa avioliittoja.
Tahdon antaa mahdollisuuden niille, jotka haluavat muuttua,
vanhanaikaisella kielellä tehdä parannuksen, muuttua mieleltään.
Olette eläneet väärin. Teillä ei ole ollut iäisyysnäkyä.
Jeesus ei ole ollut elämänne keskipiste.
Olette oivaltaneet sen tässä kokouksessa ja haluatte muuttua.
Jos näin on, kutsun niitä, jotka haluavat alkaa elää
Jeesus-keskeistä elämää, tulemaan tänne eteen.
Odotamme hetken, ei ole kiirettä.
En halua nolata tätä nuorta miestä, joka tuli tähän eteeni,
mutta muutama vuosi sitten hän vapautui alkoholista,
kun rukoilin hänen puolestaan. Nyt se on palannut häneen ja
hän tuli eteen vapautuakseen alkoholista jälleen.
Tulisivatko vanhimmat ja avustajat tänne valmiiksi.
Jotkut näistä tarvitsevat rukousta.
Ruth ole valmiina tulemaan.
Voitte tulla tänne päin, että muitakin mahtuu tulemaan.
En kutsu teitä eteen siksi, että olisitte pahoja ihmisiä
vaan siksi, että elämänne ei ole tasapainossa.
Jeesus ei ole elämänne keskipiste,
mutta nyt te tahdotte Hänet elämänne keskukseksi.
Olette kadottaneet ikuisuusnäyn ja eläneet vain tätä aikaa varten
eikä se tee teitä onnellisiksi.
Kuten Paavali sanoo, te olette kaikista ihmisistä säälittävimpiä,
kun kadotatte ikuisuusnäyn.
Odotamme vielä hetken.
Vaikka olisitte salin takaosassa, voitte tulla eteenpäin.
Ette tule tänne kohtaamaan veli Princeä vaan
uudistumaan Jeesuksessa tai
ehkä tämä on ensimmäinen kertasi kohdata Jeesus.
Jeff, missä olet?
Joidenkin vanhojen kristittyjen kristillisyys on vanhentunut ja
se pitää virvoittaa uudelleen.
Teitä on täällä monta sellaista,
jotka ovat olleet kristittyjä 20-30 vuotta,
mutta ensirakkautenne on kuihtunut.
Muistakaa mitä Herra sanoi seurakunnalle:
"Muista, mistä olet langennut".
Ensirakkauden menettäminen on lankeemusta ja
sen voi korjata vain tekemällä parannuksen.
Raamattu sanoo: "joka ihmisiä pelkää, on pelkonsa vanki".
Jotkut teistä ovat pelkonsa vankeja
ja pelkäävät, mitä ihmisetkin siitä sanovat.
On parasta päästä irti sellaisesta pelosta.
Kun olin Keniassa, kenialaiset pyydystivät lintuja ruohosta
punotulla silmukka-ansalla, joka asetetaan lintujen kulkureitille.
Kun lintu juoksee silmukkaan, se kiristyy ja lintu kuristuu.
Joillakin pelko on kuin ansasilmukka kaulan ympärillä,
ette uskalla puhua ettekä todistaa ja pelkäätte puhua Herrasta julkisesti.
Jopa omassa perheessänne pelkäätte puhua Herrasta.
Jeff, haluatko sanoa jotain?
Tulisivatko avustajat ja vanhimmat tänne eteen.
Tulkaa tälle puolelle, sillä me panemme
kätemme näiden ihmisten päälle.
En tavallisesti tee näin, mutta nyt Herra tuntuu haluavan,
että panemme kätemme heidän päälleen.
Emme rukoile pitkään vaan panemme kätemme
eteen tulleiden päälle.
Joillakin teistä on todellisia, syviä ongelmia.
Jumala voi ratkaista ne.
Jos kohtaatte Jeesuksen sellaisena kuin Hän on,
Häneltä voi ratkaista ongelmat hetkessä.
Denise, tulitko tänne.
Palvelemme teitä siinä missä olette.
Älkää hakeutuko jonkun tietyn henkilön rukoiltavaksi.
Älkää kiinnittäkö katsettanne minuun,
koska en minä ole vapauttaja vaan Jeesus.
Jos kohtaatte Jeesuksen, ongelmanne ratkeavat.
Sanokaa seuraava lyhyt rukous perässäni
te, jotka olette tulleet eteen.
Toistakaa lause lauseelta perässäni.
"Herra Jeesus, kiitän, että kuolit puolestani
pelastaaksesi minut helvetiltä ja antaaksesi minulle ikuisen elämän.
Haluan pitää kiinni siitä elämästä.
Haluan varmistua, etten joudu helvettiin.
Herra, vain Sinä voit pelastaa minut. Annan itseni Sinulle.
Annan sinulle paikan elämäni keskipisteestä ja
saat tehdä minulle niin kuin tahdot.
Tässä olen, Herra Jeesus. Annan itseni Sinulle.
Jeesuksen nimessä. Aamen."
Jos haluat tilata Derek Princen opetuksia, ota yhteyttä.
Yhteystietomme näkyvät ruudussa.
Derek Princen opetuksia on saatavilla myös TV7 kaupasta.
Suomennos: Kai Mäkelä